Rakaskemmdir og mygla í húsum getur haft slæm áhrif á röddina, að mati talmeinafræðings. Þannig geti mygla í skólahúsum valdið hæsi og versnandi raddheilsu hjá kennurum og nemendum.
Fjölmörg dæmi eru um það á síðustu árum að mygla hefur komið upp í skólum og valdið þar tjóni og haft skaðleg áhrif á heilsu fólks. Valdís Ingibjörn Jónsdóttir, talmeina- og raddfræðingur, segir dæmi um að raki og mygla hafi skaddað raddbönd kennara og nemenda.
Já, það bendir allt til þess, þetta hefur verið rannsakað töluvert. Og það virðist vera meira að segja svo að raddveila geti verið eitt fyrsta dæmið um það að það sem myglu að finna í andrúmslofti.
Og oft komi í ljós að fólk með skaddaða rödd sem leitar sér hjálpar dvaldi í mygluðu húsnæði.
Þetta þarf ekki endilega að vera atvinnuhúsnæði, þetta getur líka verið heimili. Að hann hafi dvalið í myglulofti, já.
Hún segir ýmsar leiðir færar til að þjálfa upp raddbönd og laga röddina, nema í þeim tilfellum sem ástæðan er mygla eða rakaskemmdir í húsum.
Að þarna erum við að fást við, setjum þetta pínulítið innan gæsalappa þó, skemmdir á þessu þekjölögum raddbandanna og þessum slímbúskap sem er þar. Og það er miklu erfiðara að laga slíkt.
Og það skorti þekkingu á þessum málum í þjóðfélaginu og stutt sé síðan farið var að tala um rödd sem atvinnutæki. Röddin sé ekki lögvernduð og ekki tryggð fyrir skemmdum.
Þetta er ekki einu sinni á lista yfir það sem við köllum lýðheilsu og auðvitað er þetta heilsufar. Ég vildi gjarnan að bæði landlæknir og einhverjir þingmenn myndu hlusta á þetta, vegna þess að það er alveg klárt mál að það þarf að búa til einhverskonar lagastoð utan um raddöryggi.